Lóra

Lóra je zdvihová kartová hra, ktorá sa hrá so sedmovými kartami.

Pravidlá 
Vyššia karta berie. 
Farba sa musí priznať.
Keď hráč nemá kartu vo farbe prvej karty zdvihu, môže priložiť ľubovoľnú kartu ľubovoľnej farby. 
Červeň možno vyniesť, len ak už nejaký červeň alebo iná „zlá“ karta bola do nejakého zdvihu pridaná, alebo ak hráč, ktorý je na výnose, nemá kartu inej farby.
Hrá sa o to, aby hráč získal čo najmenej „zlých“ bodov. Zlé body sú: každá čevená karta je za jeden zlý bod, žaludný horník je za štyri zlé body a zelený horník je za osem zlých bodov. V každej hre je teda dokopy 20 zlých bodov. 
Ak niektorý z hráčov získa všetkých 20 bodov, tak ostatným hráčom sa priráta 20 bodov.
Prehráva hráč, ktorý ako prvý získa viac než 100 bodov. Ak je takých viac, prehráva hráč, ktorý má viac bodov.
Ak hráč získa rovných 100 bodov, 20 bodov sa mu odráta.
Po dosiahnutí 90 bodov sa hráčovi počítajú iba červene.
Hru hrajú štyria hráči, môžu ju hrať aj traja,  v takom prípade sa vyberú sedma a ôsma guľová.
Rozdáva sa proti smeru hodinových ručičiek a do prvého zdvihu vynáša hráč po pravici rozdávajúceho.
Do každého ďalšieho zdvihu vynáša hráč, ktorý získal posledný zdvih.

Subvarianty hry 
 Lóru možno hrať aj tak, že hráči, ktorí majú zeleného a žaludného horníka, ich pred začiatkom hry môžu zahlásiť, potom je ich hodnota dvojnásobná.
 Ak sa hrá o peniaze, horníky sa nehlásia, každý zlý bod je za 1 cent, po skončení hry každý vloží do banku adekvátnu sumu peňazí a bank si rozdelia hráči, ktorí v danej hre nezískali žiaden bod. Ak každý získal aspoň bod, vložené peniaze zostávajú v banku do ďalšieho kola. Ak niektorý hráč získa všetky body, ostatní mu zaplatia po 5 centov.

Pôvod hry a hra vo svete 

Pravdepodobne ide o pôvodnú nemeckú hru, zvanú Lorum; podľa všetkého ju priniesli do Čiech nemeckí vojaci počas Druhej svetovej vojny, kde získala priaznivcov hlavne v meste Kladno. Pravidelne sa tu usporadúvajú majstrovstvá. Slovenský variant hry (známejší pod nelichotivým názvom "Chuj") je upravená a zjednodušená jedna zo základných siedmych čiastočných hier. Mierne odlišné je aj účtovanie trestných bodov.

Elektronická verzia hry 
Priaznivcami Lóry, ktorí ju roky pravidelne v piatky hrávajú, je vytvorená webová verzia hry, resp. stále sa tvorí. Link na aplikáciu je https://www.cardgames.sk/lora. Ide o uzavretú komunitu, ale je možné požiadať o vytvorenie prístupu zaslaním žiadosti na email admin@reality123.sk.

Kartové hry